Győrkös azzal védekezett a tárgyaláson, hogy csak véletlenül húzta meg a ravaszt, miután meglőtték - 444
A 78 éves férfit, aki a hungarista Magyar Nemzeti Arcvonal nevű szervezet alapítója, emberöléssel és lőfegyverrel visszaéléssel vádolja az ügyészség. A vád szerint 2016. október 26-án fejbe lőtt egy rendőrt. A férfi egyelőre nem tett vallomást, de azt kérte a bíróságtól, hogy a helyszínen, vagyis bőnyi házában tartsanak tárgyalást.
A tanácsvezető bíró ismertette a férfi korábbi vallomásait, amelyekben Győrkös István következetesen tagadta, hogy ő lőtte le a rendőr őrnagyot 2016. október 26-án. Azt állította, hogy csak azután húzta meg véletlenül a ravaszt, hogy őt lövés érte. Ennek azonban a tárgyaláson meghallgatott tanúk vallomásai ellentmondtak, szerintük a vádlott lőtt először, a rendőrök csak viszonozták a tüzet. (MTI)